《桃源忆故人 再入都中，留别淝上许燕珍夫人》
清代·王贞仪

浮波又泛扁舟去。来日故人何处。后会苕苕愁数。梦也难凭据。

美酒高怀还小住。拼醉盈樽红玉。北地风严日暮。肠断幽燕路。

作者简介：（1768—1797）清江苏上元人，原籍安徽天长，字德卿。诸生詹枚妻。十一岁随父赴吉林，奔祖父丧，居吉五年，读书习骑射。旋回江南，随家转徙京师、陕西、湖北、广东。通天文、算学、医学，工诗文、绘画。曾痛斥风水迷信之说。对岁差原理有清晰了解，并能驳正前人著作中的错误。有《德风亭集》、《星象图释》、《筹算易知》、《重订策算證伪》、《西洋筹算增删》、《沉疴呓语》等。